
תוקן:	חוק עזר לאלפי מנשה (תיקון חוקי עזר), התשנ"ב-1992 (נתקבל: 28.4.1992)

בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), תשמ"א-1981, מתקינה המועצה המקומית אלפי מנשה חוק עזר זה:

1. 	בחוק עזר זה -     
"המועצה" - המועצה המקומית אלפי מנשה;
"ראש המועצה" - לרבות מי שראש המועצה הסמיך בכתב לענין חוק עזר זה;
"רוכל" - לרבות אדם המחזר עם סחורתו ממקום למקום לשם מכירתה וכן אדם המוכר סחורה מכל מין וסוג בביתו או בכל מקום שאינו בית עסק וכן אדם המנהל או מוכר או עוסק או מפעיל בזאר או דוכן.

2. 	לא יעסוק ולא ימכור רוכל סחורה ברחוב או במקום ציבורי או בבית מגורים אלא אם קיבל רשיון לכך מראש המועצה.

3. 	לא יעסוק, לא ימכור ולא ינהל אדם ברחוב או במקום ציבורי או בבית מגורים בזאר אלא אם קיבל רשיון לכך מראש המועצה.

4. 	(א)	בקשה לרשיון כאמור בסעיפים 2 ו-3 תוגש לראש המועצה בכתב.
(ב) 	ראש המועצה רשאי ליתן את רשיון, לסרב לתיתו, להתלותו, לבטלו, לשנותו וכן להתנות בו תנאים, להוסיף עליהם, לשנותם, לבטלם או לגרוע מהם.
(ג)  בעד מתן רשיון ישולם סך של 30 ש"ח

(תיקון: התשנ"ב)
5. 	העובר על הוראה מהוראות חוק עזר זה דינו קנס בסך 900 שקלים חדשים ובמקרה של עבירה נמשכת קנס נוסף של 36 שקלים חדשים לכל יום שבו נמשכת העבירה אחרי שנמסרה לו עליה הודעה בכתב מאת ראש המועצה או אחרי הרשעתו.


שלמה קטן
ראש המועצה המקומית
אלפי מנשה

נתאשר,  2.5.1986

שלמה עמר, הממונה 


